ਦਲਜੀਤ ਨਾਗਰਾ

**ਦਲਜੀਤ ਨਾਗਰਾ**  (ਜਨਮ 1966  ) ਇੱਕ ਬ੍ਰਿਟਿਸ਼ ਕਵੀ ਹੈ ਜਿਸਦਾ ਪਹਿਲਾ ਸੰਗ੍ਰਹਿ, *ਲੁੱਕ ਵੀ ਹੈਵ ਕਮਿੰਗ ਟੂ ਡੋਵਰ!* ਹੈ। ਇਹ ਸਿਰਲੇਖ ਜੋ ਡਬਲਿਊ ਐਚ ਆਡੇਨ ਦੀ *ਲੁੱਕ , ਸਟਰੇਂਜਰ*, ਡੀ.ਐਚ. ਲਾਰੰਸ ਦੀ *ਲੁੱਕ ਵੀ ਹੈਵ ਕਮ ਦੋਹ!* ਅਤੇ ਮੈਥਿਊ ਅਰਨੋਲਡ ਦੇ " ਡੋਵਰ ਬੀਚ " ਦੇ ਐਪੀਗ੍ਰਾਫ ਵੱਲ ਵੀ ਇਸ਼ਾਰਾ ਹੈ। ਇਹ ਸੰਗ੍ਫਰਹਿ ਫ਼ਰਵਰੀ 2007 ਵਿੱਚ ਫੈਬਰ ਦੁਆਰਾ ਪ੍ਰਕਾਸ਼ਿਤ ਕੀਤਾ ਗਿਆ ਸੀ। ਨਾਗਰਾ ਦੀਆਂ ਕਵਿਤਾਵਾਂ ਵਿੱਚ ਯੂਕੇ ਵਿੱਚ ਪੈਦਾ ਹੋਏ ਭਾਰਤੀਆਂ (ਖਾਸ ਕਰਕੇ ਭਾਰਤੀ ਸਿੱਖਾਂ) ਦੇ ਅਨੁਭਵਾਂ ਨੂੰ ਪੇਸ਼ ਕੀਤਾ ਗਿਆ ਹੈ, ਅਤੇ ਇਨ੍ਹਾਂ ਦੀ ਭਾਸ਼ਾ ਅਕਸਰ ਉਹ ਭਾਸ਼ਾ ਹੈ ਜੋ ਉਹ ਭਾਰਤੀ ਪਰਵਾਸੀ ਬੋਲਦੇ ਹਨ, ਅੰਗਰੇਜ਼ੀ ਦੀ ਨਕਲ ਕਰਦੇ ਬੋਲਦੇ ਹਨ, ਜਿਨ੍ਹਾਂ ਦੀ ਪਹਿਲੀ ਭਾਸ਼ਾ ਪੰਜਾਬੀ ਹੈ, ਜਿਸਨੂੰ "ਪਿੰਗਲਿਸ਼" ਕਿਹਾ ਜਾਣ ਲੱਗਿਆ ਹੈ।  ਉਹ ਵਰਤਮਾਨ ਵਿੱਚ ਕੈਂਟਨ ਦੇ JFS ਸਕੂਲ ਵਿੱਚ ਪਾਰਟ-ਟਾਈਮ ਕੰਮ ਕਰਦਾ ਹੈ ਅਤੇ ਸਕੂਲਾਂ, ਯੂਨੀਵਰਸਿਟੀਆਂ ਅਤੇ ਮੇਲਿਆਂ ਵਿੱਚ ਜਾਂਦਾ ਹੈ ਜਿੱਥੇ ਉਹ ਆਪਣਾ ਕੰਮ ਪੇਸ਼ ਕਰਦਾ ਹੈ। ਉਸਨੂੰ ਨਵੰਬਰ 2020 ਵਿੱਚ ਰਾਇਲ ਸੋਸਾਇਟੀ ਆਫ਼ ਲਿਟਰੇਚਰ ਦਾ ਮੁਖੀ ਨਿਯੁਕਤ ਕੀਤਾ ਗਿਆ ਸੀ।

## ਸ਼ੁਰੂਆਤੀ ਜੀਵਨ ਅਤੇ ਸਿੱਖਿਆ 
ਦਲਜੀਤ ਨਾਗਰਾ ਦੇ ਸਿੱਖ ਪੰਜਾਬੀ ਮਾਤਾ-ਪਿਤਾ 1950 ਦੇ ਦਹਾਕੇ ਦੇ ਅਖੀਰ ਵਿੱਚ ਭਾਰਤ ਤੋਂ ਬਰਤਾਨੀਆ ਆਏ ਸਨ। ਉਸਦਾ ਜਨਮ (1966) ਅਤੇ ਪਾਲਣ ਪੋਸ਼ਣ ਲੰਡਨ ਦੇ ਹੀਥਰੋ ਹਵਾਈ ਅੱਡੇ ਦੇ ਨੇੜੇ ਯੀਵਸਲੇ ਵਿੱਚ ਹੋਇਆ ਸੀ, ਪਰਿਵਾਰ 1982 ਵਿੱਚ ਸ਼ੈਫੀਲਡ ਚਲਾ ਗਿਆ ਸੀ।  1988 ਵਿੱਚ ਉਸ ਨੇ ਰਾਇਲ ਹੋਲੋਵੇ, ਲੰਡਨ ਯੂਨੀਵਰਸਿਟੀ ਵਿੱਚ ਅੰਗਰੇਜ਼ੀ ਵਿੱਚ ਬੀਏ ਅਤੇ ਐਮਏ ਦੀ ਪੜ੍ਹਾਈ ਕੀਤੀ।  *ਲੁੱਕ ਵੀ ਹੈਵ ਕਮਿੰਗ ਟੂ ਡੋਵਰ!* ਸਭ ਤੋਂ ਵਧੀਆ ਪਹਿਲੇ ਸੰਗ੍ਰਹਿ, ਲਈ 2007 ਦਾ ਫਾਰਵਰਡ ਪੋਇਟਰੀ ਇਨਾਮ ਜਿੱਤਿਆ  *ਸਾਊਥ ਬੈਂਕ ਸ਼ੋਅ* ਡੇਸੀਬਲ ਅਵਾਰਡ ਅਤੇ ਕੋਸਟਾ ਪੋਇਟਰੀ ਅਵਾਰਡ, ਗਾਰਡੀਅਨ ਫਸਟ ਬੁੱਕ ਅਵਾਰਡ, ਐਲਡੇਬਰਗ ਪ੍ਰਾਈਜ਼ ਅਤੇ ਗਲੇਨ ਡਿੰਪਲੈਕਸ ਅਵਾਰਡ ਲਈ ਨਾਮਜ਼ਦ ਕੀਤਾ ਗਿਆ। 

ਉਸਦਾ ਦੂਜਾ ਸੰਗ੍ਰਹਿ, *ਟੀਪੂ ਸੁਲਤਾਨ`ਜ਼ ਇਨਕਰੈਡੀਬਲ ਵ੍ਹਾਈਟ-ਮੈਨ ਈਟਿੰਗ ਟਾਈਗਰ-ਟੌਏ ਮਸ਼ੀਨ!!!* (2012), ਨੂੰ ਟੀਐਸ ਐਲੀਅਟ ਇਨਾਮ ਲਈ ਸ਼ਾਰਟਲਿਸਟ ਕੀਤਾ ਗਿਆ ਸੀ। ਨਾਗਰਾ ਦੀ 2013 ਦੀ ਕਿਤਾਬ, *ਰਾਮਾਇਣ* ਟੀਐਸ ਇਲੀਅਟ ਇਨਾਮ ਲਈ ਸ਼ਾਰਟਲਿਸਟ ਕੀਤੀ ਗਈ ਸੀ।  2014 ਵਿੱਚ ਉਸਨੇ ਰਾਇਲ ਸੋਸਾਇਟੀ ਆਫ਼ ਆਥਰਜ਼ ਟ੍ਰੈਵਲਿੰਗ ਸਕਾਲਰਸ਼ਿਪ ਅਵਾਰਡ ਜਿੱਤਿਆ। 

ਉਸਦੀਆਂ ਕਵਿਤਾਵਾਂ *ਨਿਊ ਯਾਰਕਰ*,  *ਅਟਲਾਂਟਿਕ ਰਿਵਿਊ*, *ਦ ਲੰਡਨ ਰਿਵਿਊ ਆਫ ਬੁਕਸ*, *ਦਿ ਟਾਈਮਜ਼ ਲਿਟਰੇਰੀ ਸਪਲੀਮੈਂਟ*, *ਪੋਇਟਰੀ ਰਿਵਿਊ*, *ਪੋਇਟਰੀ ਲੰਡਨ*, *ਪੋਇਟਰੀ ਇੰਟਰਨੈਸ਼ਨਲ*, *ਦ ਰਿਆਲਟੋ* ਅਤੇ *ਦ ਨਾਰਥ* ਵਿੱਚ ਪ੍ਰਕਾਸ਼ਿਤ ਹੋਈਆਂ ਹਨ।

ਉਸਨੇ ਬੈਨਫ, ਕੈਲਗਰੀ, ਟੋਰਾਂਟੋ, ਬ੍ਰੈਟਿਸਲਾਵਾ, ਗਾਲੇ, ਮੁੰਬਈ, ਦਿੱਲੀ, ਓਰਕਨੇ, ਬੇਲਫਾਸਟ, ਡਬਲਿਨ, ਰੋਟਰਡੈਮ, ਐਮਸਟਰਡਮ, ਹੀਡਲਬਰਗ, ਸੇਂਟ ਐਂਡਰਿਊਜ਼, ਐਡਿਨਬਰਗ, ਟਾਈ ਨਿਊਡ ਅਤੇ ਇੰਗਲੈਂਡ ਦੀਆਂ ਕਈ ਥਾਵਾਂ 'ਤੇ ਪ੍ਰਦਰਸ਼ਨ ਕੀਤਾ ਹੈ। 

ਨਾਗਰਾ ਪੋਇਟਰੀ ਬੁੱਕ ਸੋਸਾਇਟੀ ਅਤੇ ਪੋਇਟਰੀ ਆਰਕਾਈਵ ਦੇ ਬੋਰਡ 'ਤੇ ਰਹੇ ਹਨ। ਉਸਨੇ 2008 ਦੇ ਸੈਮੂਅਲ ਜੌਹਨਸਨ ਇਨਾਮ,  ਗਾਰਡੀਅਨ ਫਸਟ ਬੁੱਕ ਅਵਾਰਡ 2008, ਫੋਇਲ ਯੰਗ ਪੋਏਟਸ ਆਫ਼ ਦ ਈਅਰ ਅਵਾਰਡ 2008, ਨੈਸ਼ਨਲ ਪੋਇਟਰੀ ਕੰਪੀਟੀਸ਼ਨ 2009, 2010 ਮੈਨਚੈਸਟਰ ਪੋਇਟਰੀ ਪ੍ਰਾਈਜ਼ ਦਾ ਨਿਰਣਾ ਕੀਤਾ ਹੈ।  ਅਤੇ ਕੋਸਟਾ ਬੁੱਕ ਅਵਾਰਡ ਕਵਿਤਾ ਸ਼੍ਰੇਣੀ ਅਤੇ 2012 ਵਿੱਚ ਸਮੁੱਚੀ ਵਿਜੇਤਾ। ਉਸਨੇ ਟੀਐਸ ਐਲੀਅਟ ਪੋਇਟਰੀ ਰੀਡਿੰਗਜ਼ 2009 ਦੀ ਮੇਜ਼ਬਾਨੀ ਵੀ ਕੀਤੀ ਹੈ। ਉਹ ਜੁਲਾਈ 2014 ਤੋਂ ਜੂਨ 2015 ਤੱਕ ਕੀਟਸ ਹਾਊਸ ਦਾ ਪੋਇਟ-ਇਨ-ਰੈਜੀਡੈਂਸ ਸੀ, ਅਤੇ ਉਹ ਨਵੰਬਰ 2014 ਵਿੱਚ ਇੱਕ ਈਟਨ ਕਾਲਜ ਵਿਜ਼ਡਮ ਸਕਾਲਰ ਸੀ।

ਨਾਗਰਾ ਨੇ ਫੈਬਰ ਅਕੈਡਮੀ ਵਿੱਚ ਲੀਡ ਪੋਇਟਰੀ ਟਿਊਟਰ ਵਜੋਂ ਕੰਮ ਕੀਤਾ ਹੈ ਅਤੇ ਪੂਰੀ ਦੁਨੀਆ ਵਿੱਚ ਵਰਕਸ਼ਾਪਾਂ ਲਾਈਆਂ ਹਨ। ਉਹ ਬੀਬੀਸੀ ਰੇਡੀਓ ਲਈ ਨਿਰੰਤਰ ਯੋਗਦਾਨ ਪਾਉਂਦਾ ਰਹਿੰਦਾ ਹੈ, ਅਤੇ ਅਕਤੂਬਰ 2015 ਵਿੱਚ, ਉਹ ਬੀਬੀਸੀ ਰੇਡੀਓ 4 ਲਈ ਪਹਿਲਾ ਪੋਇਟ-ਇਨ-ਰੈਜੀਡੈਂਸ ਕਵੀ ਬਣ ਗਿਆ।  ਉਸ ਤੋਂ ਬਾਅਦ ਐਲਿਸ ਓਸਵਾਲਡ ਇਸ ਭੂਮਿਕਾ ਵਿੱਚ ਉਸਦਾ ਵਾਰਿਸ ਬਣਿਆ ਸੀ।  ਨਾਗਰਾ ਨੇ *ਫਾਈਨੈਂਸ਼ੀਅਲ ਟਾਈਮਜ਼*, *ਦਿ ਗਾਰਡੀਅਨ*, *ਦਿ ਆਬਜ਼ਰਵਰ*, *ਦਿ ਟਾਈਮਜ਼ ਆਫ ਇੰਡੀਆ* ਲਈ ਲੇਖ ਲਿਖੇ ਹਨ। ਉਹ ਬਰੂਨਲ ਯੂਨੀਵਰਸਿਟੀ ਵਿੱਚ ਅੰਗਰੇਜ਼ੀ  ਪੜ੍ਹਾਉਂਦਾ ਹੈ।  

ਉਸ ਦੀ ਕਵਿਤਾ "ਸਿੰਘ ਗੀਤ!" AQA ਇੰਗਲਿਸ਼ ਲਿਟਰੇਚਰ GCSE ਪਿਆਰ ਅਤੇ ਰਿਸ਼ਤੇ ਕਵਿਤਾ ਵਿਸ਼ੇਸ਼ ਵਿੱਚ ਸ਼ਾਮਲ ਕੀਤਾ ਗਿਆ ਸੀ। 

ਨਾਗਰਾ ਨੂੰ ਨਵੰਬਰ 2020 ਵਿੱਚ ਰਾਇਲ ਸੋਸਾਇਟੀ ਆਫ਼ ਲਿਟਰੇਚਰ ਦੀ ਚੇਅਰ ਨਿਯੁਕਤ ਕੀਤਾ ਗਿਆ ਸੀ,  ਲੀਜ਼ਾ ਐਪੀਗਨੇਸੀ ਤੋਂ ਬਾਅਦ ਉਸਨੇ ਇਹਅਹੁਦਾ ਸੰਭਾਲਿਆ ਗਿਆ ਸੀ, ਜੋ 2016 ਤੋਂ ਇਸ ਅਹੁਦੇ 'ਤੇ ਸੀ। 

ਨਾਗਰਾ ਨੂੰ ਸਾਹਿਤ ਦੀਆਂ ਸੇਵਾਵਾਂ ਲਈ 2022 ਦੇ ਜਨਮਦਿਨ ਸਨਮਾਨਾਂ ਵਿੱਚ ਆਰਡਰ ਆਫ਼ ਦ ਬ੍ਰਿਟਿਸ਼ ਐਂਪਾਇਰ (MBE) ਦਾ ਮੈਂਬਰ ਨਿਯੁਕਤ ਕੀਤਾ ਗਿਆ ਸੀ। 

## ਨਿੱਜੀ ਜੀਵਨ 
ਨਾਗਰਾ ਨੇ ਗ੍ਰੈਜੂਏਟ ਹੋਣ ਦੇ ਕੁਝ ਸਮੇਂ ਬਾਅਦ ਹੀ ਇੱਕ ਔਰਤ ਨਾਲ ਵਿਆਹ ਕਰ ਲਿਆ ਸੀ ਜਿਸਨੂੰ ਉਹ ਯੂਨੀਵਰਸਿਟੀ ਵਿੱਚ ਮਿਲਿਆ ਸੀ।  ਵਿਆਹ ਤੋਂ ਉਸਦੀ ਇੱਕ ਧੀ ਹੈ, ਪਰ ਵਿਆਹ ਇਹ ਸਫਲ ਨਹੀਂ ਹੋਇਆ ਅਤੇ ਨਾਗਰਾ ਦੇ ਕਹਿਣ 'ਤੇ ਜੋੜੇ ਨੇ ਤਲਾਕ ਲੈ ਲਿਆ। ਇਸ ਤੋਂ ਬਾਅਦ, ਨਾਗਰਾ ਦੀ ਆਪਣੀ ਮੌਜੂਦਾ ਪਤਨੀ ਕੈਥਰੀਨ ਨਾਲ ਮੁਲਾਕਾਤ ਹੋਈ ਅਤੇ ਵਿਆਹ ਕਰਵਾ ਲਿਆ, ਜਿਸ ਤੋਂ ਉਸ ਦੀਆਂ ਦੋ ਧੀਆਂ, ਮਾਇਆ ਅਤੇ ਹੰਨਾਹ ਹਨ।  2000 ਦੇ ਦਹਾਕੇ ਦੌਰਾਨ ਉਹ ਡੌਲਿਸ ਹਿੱਲ ਵਿੱਚ ਰਹਿੰਦੇ ਸਨ ਅਤੇ ਬਾਅਦ ਵਿੱਚ ਹੈਰੋ ਚਲੇ ਗਏ। 

## ਬਿਬਲੀਓਗ੍ਰਾਫੀ 
* *ਓ ਮਾਈ ਰਬ!* - ਸਮਿਥ/ਡੋਰਸਟੌਪ, 2003. 
* *ਲੁੱਕ ਵੀ ਹੈਵ ਕਮਿੰਗ ਟੂ ਡੋਵਰ!* - ਫੈਬਰ ਅਤੇ ਫੈਬਰ, 2007। ISBN&nbsp;978-0571231225
* *ਟੀਪੂ ਸੁਲਤਾਨ`ਜ਼ ਇਨਕਰੈਡੀਬਲ ਵ੍ਹਾਈਟ-ਮੈਨ ਈਟਿੰਗ ਟਾਈਗਰ-ਟੌਏ ਮਸ਼ੀਨ!!!* - ਫੈਬਰ ਅਤੇ ਫੈਬਰ, 2012। ISBN&nbsp;978-0571264919
* *ਰਾਮਾਇਣ* - ਫੈਬਰ ਐਂਡ ਫੈਬਰ, 2013। ISBN&nbsp;978-0571294879 (ਹਾਰਡਬੈਕ);  (ਪੇਪਰਬੈਕ)।
* "ਬ੍ਰਿਟਿਸ਼ ਮਿਊਜ਼ੀਅਮ" - ਫੈਬਰ ਅਤੇ ਫੈਬਰ, 2017। ISBN&nbsp;978-0571333738 (ਹਾਰਡਬੈਕ)

## ਹਵਾਲੇ 
ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਜਨਮ 1966